Женик слободе/ПОЈАВА VIII/II
ПОЈАВА VIII 
(Демон са Бранковићем и дусима улети). 

ДЕМОН:
Ха, ха, Геније Српства?
ГЕНИЈЕ:
Демоне гадни!
ДЕМОН:
Би, шта би,
Господар ја сам, роб си ми ти!
ГЕНИЈЕ:
Вараш се, кобни враже!
Слобода гине славно, ал‘ никад не робује! 
ДЕМОН:
Пута ти није амо.
ГЕНИЈЕ:
Слобода наћ' ће стазу (полети и ухвати се у коштац са Демоном).
ДЕМОН:
Не дремај Бранковићу; хватајте оне тамо, 
Разбијте мач и гусле.
Метеж: они се хрву, прасак, гром и завеса пада.